גרוויטי פולס

גרויטי פולס (באנגלית: Gravity Falls) היא סדרת טלוויזיה קומית מצוירת המשודרת בערוץ דיסני ובדיסני XD. בזמן שידורה, זכתה הסדרה לביקורות חיוביות רבות ולמדרוג גבוה. ב-2013 דורגה גרוויטי פולס על ידי מגזין TV Guide כאחת מ-60 סדרות האנימציה הגדולות ביותר בכל הזמנים.

העונה הראשונה שודרה בערוץ דיסני והחלה ב-15 ביוני 2012, והסתיימה ב-2 באוגוסט 2013. בערוץ דיסני ישראל, עונה זו שודרה החל מ-1 בנובמבר 2012 עד ל-14 במרץ 2014.

העונה השנייה שודרה בערוץ דיסני XD החל מ-4 באוגוסט 2014 (למעט שני פרקים ששודרו קודם בערוץ דיסני, כולל הפרק הראשון ב-1 באוגוסט 2014) ובמקביל גם שודרה בערוץ דיסני. בערוץ דיסני ישראל, העונה משודרת החל מדצמבר 2014. פרק הסיום של העונה השנייה שודר בארצות הברית ב-15 בפברואר 2016 בדיסני XD וב-19 בפברואר 2016 בערוץ דיסני, ובישראל שודר בערוץ דיסני ישראל ב-31 באוגוסט 2016.

לאחר סיומה יצאו חמישה ספרים בעקבותיה: "גרוויטי פולס:יומן 3" המהווה את היומן שבסדרה (יצא בשני ספרים, חלק א' וחלק ב'), "המדריך של דיפר ומייבל למסתורין ולכיף", "גרוויטי פולס קללת אוצר שודדי הזמן", "גרוויטי פולס האגדות האבודות". חמשת הספרים הללו תורגמו לעברית.

עלילה

הסדרה עוקבת אחר התאומים בני ה-12, דיפר ומייבל פיינס, הנשלחים על ידי הוריהם לחופשת קיץ ב"בקתת המסתורין" - מלכודת התיירים של דוד שלהם, סטאן פיינס, שנמצאת בעיירה נידחת בשם גרוויטי פולס. בתחילת הסדרה דיפר מוצא במקרה יומן מסתורי עם המספר 3 עליו ביער ובו רישומים בנוגע למפלצות והיצורים השונים הנמצאים בעיירה. במהלך החופשה התאומים נקלעים לשלל הרפתקאות מסעירות הכוללות מפלצות ותופעות על-טבעיות. לרוב הרפתקאותיהם נלווים אליהם גם דודם סטאן, וונדי (עובדת בת 15 בבקתת המסתורין שדיפר מאוהב בה) וסוס, עובד נוסף וגדול גוף, שעובד בבקתה מאז היה בן 12. בעונה הראשונה הם יוצאים להרפתקאות, בערך אחת לפרק. בפרק 19 גדעון פיצקי, האויב של סטאן שהיומן השני בבעלותו, מזמן שד משולש בשם ביל צופן (באנגלית: Bill Cipher) כדי שייכנס למוחו של סטאן. מייבל, דיפר וסוס נכנסים גם הם למוח של סטאן ומביסים את ביל שמבטיח שיחזור. בסוף פרק 20 סטאן לוקח לגדעון את היומן השני ולוקח לדיפר את היומן השלישי, ובסצנה האחרונה של הפרק, וגם של העונה, מתברר שלסטאן היה היומן הראשון והוא רצה את כולם כדי לתקן ולהפעיל מחדש מכונה במעבדה מסתורית שנמצאת מאחורי מכונת החטיפים.

העונה השנייה עוסקת בהתבגרותם של דיפר ומייבל ובחיפושם אחר מחבר היומנים.

בפרק 11 של עונה 2 סטאן מסיים את תיקון המכונה המסתורית ומתחילה ספירה לאחור שבסופה המכונה תפעל. הממשלה מגלה את הדברים הלא חוקיים שסטאן עשה כדי לבנות את המכונה ועוצרת את סטאן. לבסוף סטאן בורח ומגיע אל בקתת המסתורין שם נמצאים דיפר, מייבל וסוס. כאשר המכונה מופעלת יוצא מתוכה אחיו של סטאן, פורד שהוא מחבר היומנים. בעבר הוא חקר את גרוויטי פולס במשך שנים עד שבנה מכונת מעבר בין ממדים (אותה מכונה שסטאן בנה) ונתקע בין ממדים אחרי ריב עם סטאן, שלבסוף אחרי 30 שנה הצליח להחזירו.

מפרק 12 פורד התווסף לסדרה ויצא עם הדמויות הראשיות להרפתקאות. הוא גילה שהפעלת מכונת המעבר בין ממדים פתחה סדק ביקום שמסוגל לשחרר את ביל מממד הסיוטים בו הוא גר ולאפשר לו להשתלט על היקום. פורד הצליח לחסום את הסדק אבל בפרק 17 בעונה 2 מייבל מסרה לביל, שהתחזה לבלנדין, את הסדק. ביל שחרר את הסדק ואחרי זה התחיל פרק מיוחד בן שלושה חלקים בשם המוזרמגדון. בחלק הראשון ביל קיבל צורה אמיתית וחזקה במיוחד והביא את כל חבריו המפלצות אל גרוויטי פולס והביא אליה את האבדון. הוא כלא את מייבל בתוך בועה. במהלך הפרק ביל הופך את רוב תושבי גרוויטי פולס לאבן ואת פורד הוא הופך לפסל מזהב, ומסדר את תושבי גרוויטי פולס שהוא הפך לאבן לצורת כיסא ענקי. דיפר מוצא את וונדי וסוס והם הולכים לשחרר את מייבל. בכל החלק השני דיפר, וונדי וסוס נמצאים בבועה של מייבל, שמסתבר שהיא צבעונית ושמחה מאוד וקשה להם לשכנע את מייבל לצאת. בסוף הם מצליחים וכולם יוצאים מהבועה. בחלק השלישי הם מגלים שסטאן והרבה דמויות מפרקים קודמים מסתתרים בבקתת המסתורין שהוטל עליה כישוף שמונע ממוזריות להיכנס. הם יוצרים מהבקתה רובוט ענקי שמחסל את כל חבריו של ביל. בינתיים ביל מגלה שהוא וחבריו לא יכולים לעזוב את גרוויטי פולס בגלל חוק משיכת המוזריות. הוא משחרר את פורד כדי שינטרל בשבילו את חוק משיכת המוזרויות אך פורד מסרב. אחרי שהחבורה של סטאן מחסלים את חבריו של ביל הם הולכים לשחרר את כל האנשים שהפכו לאבן ומצליחים בזה, אבל ביל תופס אותם, הופך אותם לדגלים וכולא את סטאן, פורד, דיפר ומייבל. פורד מחליט לתת לביל להיכנס לו למוח ולקחת את הנוסחא שמנטרלת את חוק משיכת המוזרויות, אבל אז מתברר שסטאן ופורד החליפו בגדים ושביל נכנס למוח של סטאן. פורד מוחק לסטאן את כל הזכרונות ובכך גם מוחק את ביל. דיפר ומייבל, שלא מקבלים את זה שלסטאן נמחקו הזכרונות, מנסים להזכיר לו הכל וגם מצליחים. בסוף הם נפרדים מחבריהם וחוזרים לביתם בקליפורניה.

דמויות

דמויות ראשיות 
 מייסון "דיפר" פיינס (עונות 1–2) - אחיה התאום של מייבל, מתגורר בגרוויטי פולס במשך הקיץ. בן 12, דיפר מאופיין בסקרנות רבה, בביישנות, בנחישות ובחוכמה, אף על פי שבעונה 2 מפגין אומץ רב על מנת לשמור על משפחתו. בפרק הראשון דיפר מוצא יומן ביערות ועליו הספרה 3 בתוך כף יד בעלת שש אצבעות, ומגלה שביומן זה כתובים הסודות של גרוויטי פולס המתארים מגוון רחב של יצורים ומפלצות השוכנים בצללים, חפצי קסם ומגוון משפטי זימון רוחות זומבים וכו'...דיפר חוקר אותם באובססיביות וכמגלה שמחבר היומן הוא בעצם דוד שלו (אחיו של סטאנלי) מגיב לזה בשמחה מוגזמת. מאוהב בוונדי אך לאט לאט זה יורד לו כשהיא מסבירה לו שזה לא יעבוד ביניהם בגלל הפרשי הגיל שלהם. חבר טוב מאוד של סוס. סמלו של דיפר בגלגל של ביל הוא עץ אשוח, מכיוון שזה מה שמצויר על הכובע שלו. בפרק האחרון בסדרה חוגג את יום הולדתו ה-13.
מייבל פיינס (עונות 1–2) - אחותו התאומה של דיפר. מתגוררת בגרוויטי פולס במשך הקיץ. בת 12, מייבל מתוארת כילדה ילדותית ותמימה יחסית לגילה, אך לעיתים הודות לילדותיות שלה היא מצליחה לגלות המון דברים מסקרנים. אויבת מושבעת של פאסיפיקה (עד אמצע עונה 2), וחברה טובה של קנדי וגרנדה. בסוף עונה שתיים ביל כולא אותה ב״כלא הדמיון״ (הבועה של מייבל) שבו כל האזרחים ילדותיים ותמימים כמוה, הקיץ לא נגמר וכל מה שרוצים-קורה שם. ולאחר משפט ארוך שכמעט מוביל לכליאתם של מייבל ודיפר שם לנצח, מצליחה לצאת משם בעזרת דיפר ואז היא מבינה שהכל מזויף והופנטה על ידי ביל. סמלה של מייבל בגלגל של ביל הוא כוכב נופל, משום שבאחד הסוודרים הבולטים ביותר שלה (והסוודר היחיד שלבשה יותר מפעם אחת) ישנו סמל הכוכב נופל הידוע. בפרק האחרון בסדרה חוגגת את יום הולדתה ה-13.
סטאנלי פיינס, דוד סטאן (עונות 1–2) - דוד רבא (אחיו של סבתם שריל ) של מייבל ודיפר, מארח את דיפר ומייבל בבקתה שלו בגרוויטי פולס במהלך הקיץ. סטאן הוא איש מוזנח בעל קול צורמני אשר מרוויח כסף בעזרת מלכודת התיירים שלו שנקראת "בקתת המסתורין". סטאן הוא די קמצן, דבר שמסביר את היותו גונב מחנויות פעמים רבות ומבצע פשעים נוספים. במהלך הסדרה מתברר שסטאן מסתיר סודות רבים ממייבל ודיפר, והוא מתואר כדמות המורכבת בסדרה, אשר הסתיר את המצאתו של פורד אחיו - הפורטל. סטאן ופורד היו החברים הטובים ביותר בילדותם, כמו מייבל ודיפר. עד שסטאן גילה שפורד עומד להתקבל לקולג'. הם רבו וסטאן עזב את הבית. לבסוף נפגש עם אחיו פורד לאחר הרבה שנים, אך הם רבו שוב ופורד נשאב לתוך הפורטל שבנה, ומאז סטאן מנסה להחזיר את אחיו תוך כדי לקיחת הזהות והשם שלו והפיכת ביתו ל"בקתת המסתורין". דיפר ומייבל כלל לא ידעו שיש לו אח תאום. בפרק האחרון נמחק זכרונו. סטאן התחזה לפורד על מנת שביל יחשוב שהוא אחיו התאום, ויוכל להיכנס לראשו ולמצוא את נוסחת המוזריות, שתסייע לו לצאת משטחי גרוויטי פולס אל שאר העולם. כשנכנס לראשו של סטאן, פורד מוחק את זיכרונו. בעקבות כך, ביל (ששהה בראשו) נמחק גם הוא. הזיכרון של סטאן חזר בעזרת חזרתו לבקתה ונזכר בדברים שם. סמלו של סטאן בגלגל של ביל הוא דג, כפי שמצויר על תרבושו הידוע.
סטאנפורד פילבריק פיינס, דוד רבא פורד (עונה 2) - - דוד רבא (אחיו של סבתם שריל) של מייבל ודיפר, אחיו של סטאנלי, בעל אופי חרוץ ופיקח. המחבר של שלושת היומנים, יומניו היו סוג רישומי מחקר שתיארו את כל המוזרויות של גרוויטי פולס. כשהיה צעיר וחקר את גרוויטי פולס ביל רימה אותו כדי שיבנה פורטל למעבר בין ממדים ושיוכל להשתלט על היקום שלהם. אחד האויבים של ביל. נשאב לתוך הפורטל שבנה בגלל מריבה עם אחיו, ועבר בין יקומים במשך תקופה. במחצית העונה השנייה הדליק סטאנלי את הפורטל וגרם לשובו של אחיו אך הוא כעס עליו, מכיוון שפתיחת הפורטל גרמה שלביל יהיה דרך מעבר לעולם שלהם. לאחר האירוע פורד ודיפר התחברו ומצאו תחומי עניין משותפים (למשל המשחק האהוב עליהם "מבוכים, מבוכים ועוד מבוכים"), שניהם בעלי חוכמה וסקרנות לגבי המוזרויות וגרוויטי פולס. בעל מעבדה סודית מתחת לבקתה, בה חקר את גרוויטי פולס ואת המתרחש בה, כתב את שלושת היומנים. סמלו של פורד בגלגל של ביל הוא יד עם שש אצבעות, מכיוון שנולד עם 6 אצבעות בכל יד ומאז התחיל לחקור את המוזריות, שלפי מחקריו מרוכזים בגרוויטי פולס, ולכן הוא מגיע לשם לראשונה.
סוס אלזמירנו רמירז (עונות 1–2) - איש התחזוקה של בקתת המסתורין. גדול גוף. אדם ידידותי, ילדותי, מוצג כטיפש אך לעיתים אומר דברי חוכמה ופילוסופיה. נחמד וחברותי, ולעיתים מתנהג באופן משונה. הוא הופך במהירות לחבר טוב מאוד של דיפר ומייבל. סמלו של סוס בגלגל של ביל הוא סימן שאלה, משום שזהו הסימן שמופיע על חולצתו הקבועה, הסימן מופיע על חולצתו מפני שהיא שייכת ל"בקתת המסתורין" ובקתת המסתורין מתאפיינת בזה שהתיירים לא יודעים מה קורה שם, בגלל המסתורין. לאחר שסטאן משלים עם אחיו, השניים רוצים לצאת למסע ולסגור את בקתת המסתורין לתמיד, אך סטאן ממנה לבסוף את סוס למנהל הבקתה יחד עם מלודי.
וונדי קורדרוי (עונות 1–2) - עובדת בבקתת המסתורין, בת 15, המתוארת כנערה מתבגרת בת 15. דיפר מאוהב בה. חבריה הטובים הם טאמברי, רובי, לי, נייט ותומפסון. עוברת ללמוד בתיכון בסוף הסדרה. אביה הוא חוטב עצים המכונה "דן הגבר" (דן קורדרוי). סמלה של וונדי בגלגל של ביל הוא שקית של קרח משום שהיא "קרת רוח", אף על פי שבמהלך הסדרה הודתה שהיא כלל לא אדישה ושהיא לחוצה בכל דקה ביום.
רטט (עונות 1–2) - החזיר של מייבל. מייבל זכתה בו בקרנבל כאשר ניחשה את משקלו הנכון. באחד הפרקים מייבל ביקשה מסטאן לשמור על רטט, אך סטאן התעצבן עליו והשאיר אותו בחוץ, מה שגרם לחטיפתו בידי פטרודקטיל. בסוף הפרק סטאן הבין שרטט חשוב למייבל והציל אותו. דמותו הייתה מועמדת לפרס ניקלודיאון לחיה המדובבת הטובה ביותר.

דמויות משניות 

 שמביולוק - גמד מכושף שקולל שלא יכול להגיד כלום חוץ משמו "שמביולוק". ורק פעם ב10,000 שנה הוא יכול לדבר בשפת בני האדם

הרעים 
 גדעון צ'ארלס גליפול (נקרא גם "גדעון פיצקי" או "גדעון הקטן") (עונות 1–2) - ילד שמגיע לגרוויטי פולס כמדיום ומתאהב במייבל. שונא גיבורים ובעיקר את דיפר וסטאן. במהלך הסדרה מנסה ניסיונות נואשים לקרב אליו את מייבל, אך היא דוחה אותו בכל פעם. החזיק ביומן השני, אך זה נלקח ממנו על ידי סטאן עד שהושמד. הוא הנבל הראשי בעונה הראשונה שהופיע ראשון ובמהלך העונה השנייה נמצא בכלא (בסוף הוא משתחרר).שירת את ביל באפוקליפסה ("מוזרמגדון") אך מורד בו כדי להציל את מייבל (כי חושב שרק ככה היא תאהב אותו). סמלו של גדעון בגלגל של ביל הוא כוכב הטלפתיה, מכיוון שזה הסמל באוהל הטלפתי שלו. בסוף העונה השנייה מחליט להפוך לאדם טוב.
 ביל צופן (עונות 1–2) - האנטגוניסט הראשי של הסדרה. יצור בצורת משולש צהוב עם עין אחת (מבוסס על האילומינטי) עם כובע ועניבת פרפר. רוצה להשתלט על היקום עם חבריו הבין ממדיים ולהפוך אותו לכאוס. כדי להשיג את מטרותיו, ביל עושה עסקאות מפוקפקות, ובעל יכולת שכנוע רבה, העוזרת לו להתל ולרמות אנשים אחרים לטובתו. בשלושת הפרקים האחרונים מביא את המוזרמגדון שמטרתו להפיל מוזרות על היקום, אך תוכניתו נכשלת כאשר מבין שיש מחסום שמפריד בין גרוויטי פולס לשאר העולם, וכאשר רוצה להשתלט על מוחו של פורד (האדם היחיד אשר יודע את המשוואה לניפוץ המחסום), ולקחת את המשוואה ממוחו, הוא נכשל כאשר מבין שסטאן התלבש כמו פורד על מנת שביל ישתלט על המוח שלו ולא של פורד, ובכך ביל מפסיד.
גיפאני (עונה 2) - דמות של נערה יפנית מהמשחק "אקדמיית הדייטים"- סימולטור דייטים שסוס קונה בעונה השנייה כדי ללמוד להתחיל עם בנות. בהתחלה נראית כנחמדה, אך כשסוס פגש את מלודי הופכת למטורפת, עוקבת אחרי סוס ומנסה לפגוע במלודי כדי שהוא יהיה רק שלה, אך לבסוף סוס מנצח אותה בכך שהוא זורק את הדיסק שלה לתנור. לפי הספר "יומן 3" היא עברה למשחק "לוחמי הקרב" והפכה לבת זוגו של ראמבל מק'סקרמיש.

דמויות מהעתיד 
 בלֵנדין בלנג'מין בלָנדין (עונות 1–2) - מתקן סטיות בזמן, אשר דיפר ומייבל מוליכים אותו שולל וגורמים להסתבכותו עם תינוק הזמן. בלנדין מתחרה נגדם בזירת משחקי הזמן של הגלדיאטורים "גלובנאר" ובסופו של דבר מפסיד במשחק. לאחר שדיפר ומייבל ניצחו ניתנה להם הזכות לשלוט בגורלו (באישור תינוק הזמן ועל-פי החוקים של התחרות). הגורל שהם מעניקים לו הוא שיער יפה וחזרה לצוות "מתקני הסטיות בזמן" (בפיקוח תינוק הזמן). ביל השתלט על גופו ועבד על מייבל כך שתעזור לו שתגרום לסוף העולם.
 לולף (עונה 1) - עובד בצוות מתקני הסטיות בזמן. אחד מהשוטרים שנשלחו לתפוס את בלנדין בפרק 9 של עונה 1, מפני שהוא לא פיקח על החריגות, ובפרק 8 של עונה 2, בגלל בריחתו מהכלא.
תינוק הזמן (עונה 1–2) - שליט הזמן, תינוק ענק שבמצחו מצויר ציור של שעון חול. הושמד על ידי ביל (ראו למעלה). עם זאת, צוין בכתוביות הסיום של פרק 18 של עונה 2 שהוא מתחדש לאחר 1000 שנים.

תושבי גרוויטי פולס 
פידלפורד האדרון ג'יי מק'גאקט "מק'גאקט הזקן" (עונות 1–2) - מכונאי זקן, משוגע ומזוקן. שותפו לשעבר של פורד והמקים של אגודת העין העיוורת, שמטרתה היא למחוק זיכרונות מטרידים ומוזרים מאנשים (בעיקר מסתורי העיר שבהם נתקלים מדי פעם האנשים) על מנת לגרום להם לחיות חיים שלווים ורגועים ללא פחד. מחק לעצמו את הזיכרון כל כך הרבה פעמים שמוחו התרוקן מכל הידע שהיה לו וכך הפך למשוגע. בסוף הסדרה קנה את אחוזת "צפון מערב" לאחר שמכר פטנטים מצליחים לממשלת ארצות הברית וקיבל עליהם מיליונים. סמלו של מק'גאקט הוא משקפיים בגלגל של ביל משום שהוא מלומד ומרכיב משקפיים מפרק 7 "קהילת העין העיוורת" .
רובי סטייסי ולנטינו (עונות 1–2) - מכונה גם "רובי וי". בחור אלים, אדיש ושטחי. חבר לשעבר של ונדי. הוריו שמחים כל הזמן ביחס לעובדה שהם מנהלי לוויות. סמלו של רובי בגלגל של ביל הוא לב שרוט בדומה לציור שעל הז'קט השחור הקבוע שלו.
פאסיפיקה אליס צפון מערב (עונות 1–2) - האויבת לשעבר של מייבל. משפחתה היא אוסף של נוכלים ושקרנים שיעשו הכל להשיג את מטרתם - כבוד וכסף. היא מוצגת כילדה מקובלת, אנוכית ושחצנית. בסוף היא נהיית חברה של מייבל ודיפר. סמלה בגלגל של ביל הוא לאמה מכיוון שלבשה את הסוודר של מייבל מאחד משלושת פרקי סיום העונה השנייה.
קנדי צ'ו (עונות 1–2) - חברה טובה של מייבל ושל גרנדה. קנדי היא רזה, נמוכה וממושקפת ממוצא סיני. היא בכיתה ו'. בקיץ-ווין (חג שהומצא על ידי תושבי גרוויטי פולס בסגנון האלווין רק בקיץ) התחפשה לסוכרייה. בטיול הרס - האטרקציות של דוד סטאן, עונה 2 פרק 16, התאהבה בדיפר.
גרנדה (עונות 1–2) - חברה טובה של מייבל ושל קנדי. למרות היותה ילדה שמנמנה (דבר המעניק לה מראה מגושם) היא גדולה וחזקה מאוד עם קול עמוק וגברי. נהיית חברתו של הנסיך האוסטרי מאריוס.
שריף בלאבס (עונות 1–2) - השריף של גרוויטי פולס. בלאבס הוא אדם נמוך, כהה-עור וכבד משקל. לא מאמין בדיפר ונוטה לזלזל בו על היותו ילד. ההפך מסגן דורלאנד (ראו למטה). נחשף ששריף בלאבס יוצא עם סגן דורלאנד.
סגן דורלאנד (עונות 1–2) - שותפו רף השכל של שריף בלאבס, במראהו, סגן דורלאנד הפוך משריף באבלס (ראו למעלה). נחשף שסגן דורלאנד יוצא עם שריף בלאבס.
פרסטון צפון מערב (עונות 1–2) - אביה של פאסיפיקה. קשוח. עשיר, חסר סבלנות ושונא אזרחים פשוטים. לאחר שנשבע אמונים לביל והשקיע את החסכונות באיגרות חוב מוזרות, נאלץ למכור את האחוזה כדי לפרנס את משפחתו.
טובי הנחוש (עונה 1) - כתב כושל בעיתון גרוויטי פולס. היה חלק מאגודת העין העיוורת, מאוהב בשנדרה חימדז (ראו למטה) ועבד בשביל גדעון פיצקי (ראו למעלה) באחד מפרקי הסדרה ובספר "גרוויטי פולס - כוחות נסתרים".
שנדרה חימנז (עונות 1–2) - כתבת ב"חדשות גרוויטי פולס". לעומת טובי הנחוש, היא מקצועית ומפורסמת יותר.
 טיילר אופנוענחמוד (קיוטבייקר) (עונות 1–2) - אזרח מן השורה, תמיד מעודד אנשים, ראש העיר של גרוויטי פולס מפרק 14 עונה 2. נוהג לחבוש כובע באולר.
סוזן "עין עצלה" (עונות 1–2) - בעלים של מסעדה צנועה בגרוויטי פולס. במהלך הסדרה סטאן מתאהב בה. עינה השמאלית לא מתפקדת בגלל מכונה שפורד המציא וסטאן הציג בבית התעלומות (בקתת המסתורין).
דן קורדרוי "דן הגבר" (עונה 1) - בריון שרירי ואביה של וונדי. חוטב עצים עצבני ומסתובב עם גרזן בידו.
מלודי (עונה 2) - יצאה עם סוס לדייט ונהייתה בת זוגו. עזבה אותו במהלך הסדרה לפורטלנד, אך חזרה בפרק הסיום שלה על מנת לנהל יחד עם סוס את "בקתת המסתורין".
 ספרוט (עונה 1) - אדם מבוגר ומוזר שמנהל חווה בכניסה לגרוויטי פולס. היה חלק מאגודת העין העיוורת.
איוון ״איוון האיום״ וקסלר (עונה 2) - המנהל של אגודת העין העיוורת, על ראשו ישנם איורים מפורטים של חלקי המוח ומה תפקידם. לאחר שדיפר מחק את זיכרונו, מייבל שינתה את שמו לטוט-טוט מקנאמבל סנאזל וסיפרה לו שהוא נגן קאנטרי נודד.

ביקורת 
הסדרה זכתה לביקורות חיוביות רבות. מבקר הטלוויזיה של מגזין וראייטי, בריאן לורי, אמר על הסדרה:

מבקר הטלוויזיה של היומון לוס אנג'לס טיימס, רוברט לויד, ביקר את הסדרה באופן בינוני. מבקר הטלוויזיה של "ניו יורק דיילי ניוז", דוד הינקלי, ערך סקירה על הסדרה ועל חלק מדמויותיה ונתן לסדרה שבחים רבים. מאט בלום, מבקר הטלוויזיה של מגזין "Wired", השווה את הסדרה ל"פיניאס ופרב" ול"רגולר שואו" וציין כי היא נמצאת מעליהם ברמת ההומור שלה וכתב "חכם, מוזר ונוגע בלב איפה שהוא".

שידור

ערוץ דיסני / דיסני XD 
בבריטניה ובאירלנד הסדרה שודרה לראשונה ב-20 ביולי 2012 כהצצה ולראשונה באופן רשמי ב-7 בספטמבר 2012. באוסטרליה ובניו זילנד הסדרה שודרה לראשונה ב-17 באוגוסט 2012 בהצצה ובאופן רשמי ב-24 בספטמבר 2012. בברזיל, ההצצה הראשונה לסדרה הייתה ב-29 בספטמבר 2012 ושידור הסדרה המקורי החל מה-6 באוקטובר 2012. בדרום אפריקה החלה הסדרה ב-19 באוקטובר 2012. בדרום-מזרח אסיה, בסינגפור, במלזיה ובפיליפינים החלה הסדרה ב-27 באוקטובר 2012. בישראל שודרה הסדרה לראשונה ב-1 בנובמבר 2012. ביפן שודרה הסדרה לראשונה ב-10 באפריל 2013 כחגיגות השנה היפנית החדשה. בהודו הסדרה שודרה לראשונה ב-16 בספטמבר 2013. בקנדה, הסדרה שודרה בערוץ המשפחה קנדה החל מה-15 ביוני 2012 כהצצה ובאופן רשמי ב-6 ביולי 2012, והחל מפתיחת ערוץ דיסני קנדה ב-1 בספטמבר 2015 ולאחר מכן עברה לערוץ דיסני XD קנדה החל מפתיחתו ב-1 בדצמבר 2015, שידורי הסדרה הסתיימו בערוץ המשפחה קנדה בינואר 2016.

מדינות נוספות 
באוסטרליה הסדרה משודרת בערוץ 7Two. באירלנד הסדרה משודרת גם ב-RTÉ Two. בצ'ילה הסדרה משודרת בערוץ 13. בניו זילנד הסדרה משודרת גם ב-TV2. בבריטניה גם ב-CITV.

השפעת הסדרה על התעשייה 
גרוויטי פולס נחשבה כתוכנית בעלת השפעה רבה עבור תוכניות אנימציה רבות שבאו בעקבותיה, כולל סטיבן יוניברס, סטאר נגד כוחות הרשע, בית הינשוף, אמפיביה וריק ומורטי. דוגמאות אחרות להשפעה של התוכנית כוללות יצוג דמויות להט"ב בבית הינשוף, והמשכיות בעלילה בניגוד לסיפורים בודדים של פרק בודד שהיו נהוגות בסדרות מצוירות קודם לכן. התוכנית גם שומרת על עדת מעריצים נאמנה במיוחד אפילו שנים לאחר תום הסדרה. יוצר התכנית החביא מגוון של קודים, קריפטוגרמות, הודעות לאחור ורמזים סודיים אחרים שהמעריצים יוכלו למצוא בכל פרק, מה שלעיתים קרובות תרמו למסתורי התכנית ולסיפורה. חלק מהמבקרים השוו את גרוויטי פולס לתוכניות מסתורין למבוגרים כמו טווין פיקס, אבודים ותיקים באפילה.

בזמן ששודרה, התוכנית הייתה הסדרה בעלת הדירוג הגבוה ביותר של דיסני XD, עם ממוצע של 1.8 מיליון צופים לפרק.

בקיץ 2016, היוצר של גרוויטי פולס, אלכס הירש, ערך חפש את המטמון בינלאומי המכונה "ציד צופן", שמטרתו הייתה למצוא את הפסל האמיתי של ביל צ'יפר, שהופיע בקצרה בסיום הסדרה. הפעילות התקיימה בין 20 ביולי ל-3 באוגוסט 2016, וכללה שליפה ופענוח של חידות וקודים שהוסתרו במקומות שונים ברחבי העולם. רמז אחד היה כרוך בפאזל של 2,000 חלקים שלקח כמה ימים להשלים עם מישהו כמעט תמיד שעבד עליו. ב-3 באוגוסט 2016, נמצא הפסל ביער ברידספורט, אורגון. בעוד הראשונים לפסל קיבלו פרסים שונים, הירש הבהיר שהמסע עצמו הוא האוצר האמיתי. ב-3 באוגוסט,2016 הפסל הוסר על ידי הרשויות עקב סכסוך רכוש והוחזק זמנית במשטרת רידספורט בעוד הירש דאג להעבירו למקום אחר. עד 5 באוגוסט, הפסל הגיע באופן זמני לפארק ביסנטיאל בריידספורט, לפני שהועבר לצמיתות ל -Confusion hill בפירסי, קליפורניה, כמה שבועות לאחר מכן.

ב-8 באוגוסט 2020, ערוץ דיסני שידר פרק בהשראת גרוויטי פולס של התוכנית אמפיביה שכותרתו "מוזיאון השעווה". הפרק שימש מחווה לגרוויטי פולס וכלל את אלכס הירש בתפקיד קולי.

ב-11 בספטמבר 2020, שוחרר סרטון קצר בערוץ היוטיוב של ערוץ דיסני בשם "Gravity Falls x Line Rider". הסרטון מבוסס על משחק האינטרנט Line Rider. זהו הראשון בסדרה חדשה של סרטונים קצרים עבור דיסני. דיסני שיתפה פעולה עם אמני Line Rider מארק רובינס, בן הארווי ודייוויד לו עבור הסדרה.

ב-25 בספטמבר 2020 שוחרר סרטון נוסף של גרוויטי פולס בערוץ היוטיוב של ערוץ דיסני בשם "Call Me Maybe Parody". בסרטון מייבל שרה את "Call Me Mabel", פרודיה על "Call Me Maybe" של קארלי ריי ג'פסן. הסרטון יצא כחלק מסדרה בשם "קריוקי שבור" בה דמויות שונות של דיסני שרות פארודיות על שירי פופ.

ב-3 באוקטובר 2021, תוכנית הטלוויזיה "משפחת סימפסון" שדרה את הפרק "בארט בכלא!" שהציג קמיע קצר של ביל צ'יפר כאחד מגלגוליו הרבים של לוקי, שמדובב על ידי אלכס הירש בתפקיד אורח.

כמה אמני סטוריבורד לשעבר וחברי צוות הפקה שעבדו על גרוויטי פולס המשיכו ליצור סדרות וסרטים משלהם, כולל מאט בריאלי שיצר את אמפיביה, דנה טרס - אמנית סטוריבורד לשעבר אשר המשיכה לביים את העונה הראשונה של סיפורים של ברוזים ויצרה את בית הינשוף, כריס יוטון - אמן סטוריבורד לשעבר שהמשיך ליצור את הגרינים בעיר הגדולה עם אחיו שיין הוטון, מייק ריאנדה -במאי קריאייטיב לשעבר, וכותב אשר המשיך לעשות את הסרט משפחת מיטשל ומלחמתה במכונות ושיון טאקוצ'י - סופר לשעבר שהמשיך ליצור את Inside Job.

תאוריות גרוויטי פולס

סודות גרוויטי פולס
סודות גרוויטי פולס היא סדרה בערוץ דיסני XD ובה שישה פרקים קצרים בהם מתגלים סודות הסדרה, כמו כן אלכס הירש הוציא פרק מיוחד ובו הוא חושף רעיונות וסודות, שאת חלקם היה ניתן רק לנחש לולא פרק זה.

דיבוב הדמויות

סקירה הסדרה

פרקים

עונה 1

עונה 2

פרסים ומועמדויות 
הסדרה זכתה בשני פרסי אמי, באותן קטגוריות - הישגים יוצאים מן הכלל לאנימציה, בשנים 2014, ו-2015.

קישורים חיצוניים

הערות שוליים 

סדרות הנפשה אמריקאיות
ערוץ דיסני: תוכניות וסדרות
סדרות טלוויזיה לילדים
סדרות קומדיה אמריקאיות
זוכי אמי בפריים טיים: תוכניות: הישגים באנימציה